Закон о Фонду за реституцију Републике Српске
(1) Овим законом уређује се оснивање, правни статус, дјелатност и начин управљања Фондом за реституције Републике Српске (у даљем тексту: Фонд).

(2) Друга правна лица не могу у правном промету користити назив „Фонд за реституцију“.

(1) Оснивач Фонда је Република Српска.

(2) Фонд је правно лице и уписује се у судски регистар као акционарско друштво.

(3) Фонд послује под називом „Фонд за реституцију Републике Српске а.д., Бања Лука“.

(4) Сједиште Фонда је у Бањој Луци.

(1) Акције Фонда гласе на име и уписују се у Централни регистар хартија од вриједности.

(2) На Фонд се примјењују одредбе Закона о предузећима, уколико овим законом није другачије одређено.

(1) Основни капитал Фонда чини:

а) процијењена вриједност акција и удјела добијених у складу са члановима 26. до 28. Закона о приватизацији државног капитала у предузећима („Службени гласник Републике Српске“, број: 24/98, 62/02, 38/03, 65/03 и 109/05), 
б) припадајући дио новца, оствареног продајом државног капитала у предузећима у складу са чланом 28. Закона о приватизацији државног капитала у предузећима („Службени гласник Републике Српске“, број: 24/98, 62/02, 38/03, 65/03 и 109/05), 
в) новац остварен продајом акција Фонда у складу са одлуком Владе, 
г) дивиденде које је Фонд остварио до ступања на снагу овог закона.

(2) Начин процјене вриједности акција из става 1. овог члана, утврђује се посебним актом који доноси Влада Републике Српске (у даљем тексту: Влада), у року од 60 дана од дана ступања на снагу овог закона.

(3) Основни капитал Фонда увећава се за процијењену вриједност акција и удјела предузећа са државним капиталом која се региструју након ступања на снагу овог закона, а које чине имовину Фонда.

Фонду припадају сва права из хартија од вриједности које се налазе у његовом портфељу.

Управљање Фондом врши Инвестиционо-развојна банка Републике Српске а.д., Бања Лука (у даљем тексту: Банка).

(1) Фонд заступа директор.

(2) Директора Фонда именује и разрјешава Влада, на основу претходно проведеног конкурса. 

(1) Фонд има Статут који, на приједлог Банке, доноси Влада.

(2) Статутом Фонда регулише се организација и дјелатност Фонда, услови за избор и надлежност директора и друга питања од значаја за пословање Фонда.

Банка управља Фондом према стратегији коју утврђује Влада, у складу са усвојеном годишњом економском политиком.

(1) Продају хартија од вриједности из портфеља Фонда Банка врши:

а) на берзи, 
б) прихватањем јавне понуде за преузимање акција.

(2) Изузетно од одредби из претходног става, акције Фонда могу се понудити на продају заједно са акцијама из портфеља Акцијског фонда, ради продаје већинског пакета акција.

Средства Фонда могу се уложити у хартије од вриједности:

а) Босне и Херцеговине, 
б) Републике Српске, 
в) обвезнице јединица локалне самоуправе у Републици Српској.

Средства Фонда могу се уложити у корпоративне обвезнице емитената из Републике Српске, тако да удио Фонда не прелази више од 25% укупне емисије.

(1) Средстава Фонда могу се уложити у акције емитената из Републике Српске, под условом да таквим улагањем Фонд не стиче више од 25% акција са правом гласа.

(2) Изузетно од одредбе претходног става, Фонд може стећи више од 25% акција са правом гласа у поступку реструктурисања или стечаја.

(1) Фонд не може уложити више од 10% нето вриједности имовине Фонда у  хартије од вриједности једног емитента и с њим повезаних лица.

(2) Ограничење из претходног става не односи се на улагања Фонда на дан ступања на снагу овог закона.

Банка има право на наплату годишње накнаде за управљање Фондом у складу са финансијским планом који одобрава Влада.

(1) Рачуноводствена евиденција и финансијски извјештаји Фонда воде се у складу са рачуноводственим прописима и прописима Комисије за хартије од вриједности,  који се односе  на приватизационе инвестиционе фондове.

(2) Влада може прописати и посебне евиденције и извјештаје Фонда.

(1) До избора директора Фонда, послове из дјекокруга директора обављаће вршилац дужности директора Фонда, којег је Влада дужна именовати у року од 7 дана од дана ступања на снагу овог закона.

(2) Влада је обавезна објавити конкурс за избор и именовање директора Фонда у року од 15 дана од дана доношења Статута Фонда.

(3) Банка је обавезна доставити Влади на усвајање приједлог Статута Фонда у року од 30 дана од дана регистрације Банке.

Банка ће доставити Влади на усвајање приједлог статута Фонда у року од 30 дана од дана регистрације Банке.

Пријава за упис Фонда у судски регистар подноси се надлежном суду, у року од 30 дана од дана усвајања Статута Фонда. 

Коначна употреба средстава Фонда утврдиће се посебним законом.

Овај закон ступа на снагу осмог дана од дана објављивања у „Службеном гласнику Републике Српске“.              

Број: 01-603/06 
Датум: 17. мај 2006. године

Предсједник 
Народне скупштине 
Мр Игор Радојичић, с. р.

Извори 
 „Службени гласник Републике Српске“, број 56/06

Ф